|  |
| --- |
|  **Cyngor Sir Ddinbych** **Datblygu llesiant ac anogaeth i ddysgwyr sy'n derbyn gofal ac sy'n agored i niwed yn Ysgol Gynradd Christ Church yn y Rhyl** **Plant sy'n derbyn gofal** Yn Ysgol Gynradd Christ Church rydym ni'n cydnabod bod ysgolion yn allweddol i helpu i godi safonau addysgol a gwella cyfleoedd bywyd plant sy'n derbyn gofal, a mynd i'r afael ag achosion o allgau cymdeithasol drwy gynllunio, monitro a gwerthuso gofalus. Gall ysgolion hefyd fod yn ffynhonnell cysondeb a 'normalrwydd' i blant a allai fod wedi wynebu gofid emosiynol, cam-drin ac aflonyddwch. Gall ysgol fod yn lle ble mae plant yn cynnal cyfeillgarwch ac yn teimlo'n ddiogel ac y gallan nhw fod yn nhw eu hunain. Mae codi lefelau cyrhaeddiad wedi'i amlygu'n gryf ac yn glir fel rhan bwysig o wella cyfleoedd bywyd plant sy'n derbyn gofal ac mae ysgolion yn chwarae rhan ganolog yn hyn. **Menter** Mae cymuned ddysgu broffesiynol wedi'i sefydlu gan rai o ysgolion y Rhyl sy'n cael ei chydlynu gan Gydlynydd Addysg Plant sy'n Derbyn Gofal Sir Ddinbych, Kathryn Packer. Mae'r ALNCo a'r cydlynydd plant sy'n derbyn gofal, Mrs C Hughes yn mynychu cyfarfodydd rheolaidd i weithio gyda grŵp bach i ddatblygu Cynllun Addysg Personol newydd i Sir Ddinbych a sicrhau bod yr athro dynodedig wedi derbyn hyfforddiant priodol a sicrhau bod ymarfer da'n weithredol.  Yr ALNCo a'r cydlynydd plant sy'n derbyn gofal, Mrs C Hughes i fonitro datblygiad plant sy'n derbyn gofal yn ofalus drwy fonitro eu Cynllun Addysg Personol a'u canlyniadau asesiad yn rheolaidd. Cynhelir cyfarfodydd adolygu Cynlluniau Addysg Personol gyda'r ysgol, gweithwyr proffesiynol  |
| y gwasanaethau cymdeithasol a rhieni a gofalwyr. Mapiau darpariaeth AAA i'w defnyddio drwy'r ysgol.  Monitro cynnydd addysgol yr holl blant sy'n derbyn gofal ac ymyrryd, mewn cydweithrediad ag asiantaethau eraill os oes angen, os ceir tystiolaeth o dangyflawni, absenoldeb o'r ysgol neu driwantiaeth mewnol, neu bryder tebyg. Caiff tri grŵp Anogaeth eu rhedeg bob dydd gyda'r Cyfnod Sylfaen, CA2 is a CA2 uwch.  Mae grŵp Ymddygiad Sunflower yn rhedeg dros dri phrynhawn yr wythnos ac yn cynorthwyo plant ym Mlwyddyn 4 gydag ymddygiad ac anghenion emosiynol. Mae sesiynau 1:1 gyda'n mentor Dysgu a llesiant yn cwmpasu amrywiaeth o bynciau gan gynnwys rheoli dicter.  Mae grŵp pêl-droed Wrecsam yn cynnal sesiynau grŵp amser cinio dydd Mercher a thrwy'r prynhawn ar ddydd Gwener. Yn ystod y sesiynau dydd Gwener, cyflwynir Llythrennedd a Rhifedd drwy bêl-droed. Datblygu sgiliau Llythrennedd drwy weithgareddau corfforol yn hytrach na gweithgareddau dosbarth, sgiliau cyfathrebu a gwaith tîm, sgiliau darllen ac ysgrifennu, datblygu ymddygiad cadarnhaol, datblygu agwedd gadarnhaol at ddysgu gyda ffocws ar lythrennedd a rhifedd e.e. dod o hyd i'w hoff chwaraewr pêl-droed, creu ffeiliau ffeithiol a pharatoi cyflwyniad.  G2G Datblygu sgiliau trawsgwricwlaidd drwy weithgareddau corfforol ac ymarferol yn hytrach na gweithgareddau yn y dosbarth, Datblygu sgiliau cyfathrebu a gwaith tîm, Datblygu agwedd gadarnhaol at ddysgu gyda ffocws TG a chreadigol, Datblygu gwybodaeth a dealltwriaeth o gyfarpar TG, Datblygu sgiliau adrodd stori a Datblygu cyfeillgarwch newydd.   Danger Point - Datblygu ymwybyddiaeth y plant o ddiogelwch yn y cartref ac yn y gymuned, Datblygu ymwybyddiaeth plant o ddiogelwch dŵr sy'n arbennig o bwysig i blant sy'n byw yn yr ardal hon. Datblygu sgiliau Llythrennedd drwy weithgareddau. Datblygu diogelwch ffordd ac ymwybyddiaeth o beryglon ar y ffordd. Datblygu a chyfoethogi gwybodaeth am ddiogelwch y rhyngrwyd, alcohol a chyffuriau a bwlio. Mae'n cefnogi ein rhaglen SEAL drwy weithgareddau ymarferol. Mae hefyd yn cefnogi'r rhaglen a redir gan PC Brown sy'n cael ei chynnal gyda phob grŵp blwyddyn.  Marchogaeth. Datblygu dealltwriaeth plant o edrych ar ôl anifeiliaid. Gofalu am eraill - bwydo a glanhau anifeiliaid. Diogelwch wrth weithio gydag anifeiliaid. Diogelwch ffordd ac ymwybyddiaeth o beryglon Dilyn cyfarwyddiadau a gwrando ar eraill. Gweithio gydag eraill a datblygu cyfeillgarwch. Datblygu perthynas gyda siblingiaid. Gweithgareddau awyr agored ac ymweld â lleoedd newydd.  Diwrnod Gwyddoniaeth Techniquest. Datblygu sgiliau Rhifedd a Gwyddoniaeth drwy weithgareddau ymarferol yn hytrach na gweithgareddau yn y dosbarth. Datblygu sgiliau gwaith tîm a chyfathrebu. Datblygu agwedd gadarnhaol at ddysgu gyda ffocws ar Wyddoniaeth a Rhifedd.  |
| Datblygu gwybodaeth a dealltwriaeth o bynciau Gwyddoniaeth. Datblygu ffrindiau newydd  Rhaglen Unearthing i'w rhedeg 1:1 gyda'n mentor Dysgu a lles. Teithiau preswyl ac ymweliadau wedi datblygu gweithio gydag eraill a datblygu cyfeillgarwch. Datblygu perthynas gyda siblingiaid. Gweithgareddau awyr agored ac ymweld â lleoedd newydd. **Effaith** Mae tri phlentyn sy'n derbyn gofal wedi defnyddio Grŵp Ymddygiad Sunflower. Mae dau blentyn bellach wedi dychwelyd llawn amser i'r dosbarth ac mae un plentyn ar ôl yn y grŵp. Mae'r grŵp yn llwyddiannus iawn a gwelwyd gwelliant ym mhob un o'r disgyblion o ran eu hymddygiad a'u datblygiad emosiynol. Mae un plentyn wedi mynychu Cymorth Ymddygiad Stepping Stones a bellach wedi dychwelyd llawn amser i'r dosbarth. Mae wedi dangos gwelliant aruthrol yn ei ymddygiad a'i gynnydd academaidd. Mae tri phlentyn wedi derbyn cymorth ychwanegol drwy Sesiynau Allgymorth Cymorth Ymddygiad ac yn parhau i ddangos gwelliant yn eu hymddygiad. Mae un plentyn yn cyfranogi yn y clwb ar ôl ysgol Pyramid sy'n cael ei redeg gan ein Mentor Dysgu a Llesiant. Mae hyn wedi helpu i adeiladu hyder a hunan-barch. Mae tri phlentyn bellach yn cael cymorth oedolyn llawn amser un i un a gyllidir drwy safoni. Mae dau blentyn yn cael cymorth ar gyfer ymddygiad ac un plentyn yn cael cymorth ar gyfer anghenion addysgol. Mae Cyngor Sir Ddinbych wedi nodi bod y gwaith papur rhagorol a ddarparwyd wedi sicrhau bod plant yn gallu cael y cymorth sydd ei angen arnynt. Mae pob un o'n plant sy'n derbyn gofal yn defnyddio grŵpiau Anogaeth, grŵp Ymddygiad Sunflower neu'n derbyn sesiynau un i un gyda'n Mentor Dysgu a llesiant. Mae llawer o'r plant wedi cwblhau'r Rhaglen Unearthing sydd wedi amlygu meysydd allweddol ble gallai fod angen cymorth neu ymyrraeth. Mae pob un o'n plant sy'n derbyn gofal wedi gwneud cynnydd dros y flwyddyn ddiwethaf. Gellir gweld hyn ar ein gridiau tracio a chanlyniadau asesiadau. Mae cwricwlwm pwrpasol wedi'i greu i ddau blentyn sy'n derbyn gofal gyda chymorth eu gweithwyr un i un. Mae hyn wedi golygu llai o ddigwyddiadau'n ymwneud ag ymddygiad ymosodol ar adegau o'r dydd oedd yn heriol iddyn nhw. Yn ystod y flwyddyn academaidd hon ni chafwyd unrhyw waharddiadau na thriwanta ymhlith plant sy'n derbyn gofal. Mae pedwar plentyn sy'n derbyn gofal yn mynychu sesiynau Clwb Pêl-droed Wrecsam i ddatblygu Llythrennedd a Rhifedd ddwywaith yr wythnos. Mae hyn wedi bod yn llwyddiannus iawn ac wedi sbarduno'r plant i ddangos ymddygiad cadarnhaol, ochr yn ochr â datblygu eu sgiliau sylfaenol mewn Llythrennedd a Rhifedd. Mae eu siartiau ymddygiad wedi dangos llai o ddigwyddiadau yn ystod amser egwyl ac ymddygiad gwell drwy gydol yr  |
| wythnos. Mae taflenni data wedi'u defnyddio'n llwyddiannus i fonitro cynnydd y plant ochr yn ochr â chyfleoedd asesu rheolaidd drwy gydol y flwyddyn ysgol. Caiff y rhain eu rhannu gyda'r holl aelodau o staff. Mae mapiau Darpariaeth AAA Grŵp Blwyddyn wedi tracio cyfleoedd yn llwyddiannus i'r plant sy'n derbyn gofal ac wedi amlygu meysydd ble gallai fod angen cymorth ychwanegol. Mae marchogaeth wedi bod yn llwyddiannus iawn ac ymhlith pethau eraill mae wedi helpu i ddatblygu cyfeillgarwch newydd rhwng plant sy'n derbyn gofal ac wedi datblygu sgiliau anogaeth y disgyblion. Mae adborth cadarnhaol iawn i hyn ymhlith disgyblion, staff, rhieni a gofalwyr gan ei fod yn cynnig cyfle ar gyfer gweithgaredd nad oedd ond ychydig iawn ohonyn nhw wedi'i wneud yn flaenorol.  |